
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 135 

20 Μαίου 2016 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δημόσιας έκτασης εμβαδού 
5.844,50 τ.μ. στην εκτός σχεδίου περιοχή της ΤΚ. Βρό¬ 
ντους του Δήμου Δίου - Ολυμπου της Π.Ε. Πιερίας. 1 

Επανακαθορισμός των ορίων αιγιαλού και παραλίας 
στη θέση «Μετόχι Ξηροποτάμου - Καμπουραγγε- 
λάδικα» της Δημοτικής Κοινότητας Ιερισσού του 
Δήμου Αριστοτέλη της Π.Ε. Χαλκιδικής. 2 


ΑΠΟΦΑΣΕΙ Σ 

Αριθμ. 3580 (1) 


Κήρυξη ως αναδασωτέας δημόσιας έκτασης εμβαδού 
5.844,50 τ.μ. στην εκτός σχεδίου περιοχή της Τ.Κ. Βρό¬ 
ντους του Δήμου Δίου - Ολυμπου της Π.Ε. Πιερίας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 24, παρ. 1 και του άρθρου 
117 παρ. 3 του Συντάγματος. 

2. Τ ις διατάξεις των άρθρων 37, 38, όπως τροποποι¬ 
ήθηκε με το άρθρο 35 του Ν. 4280/2014, και 41 του 
Ν. 998/1979 (ΦΕΚ 289/τ. Α729.12.1979) «περί προστασίας 
των δασών κ,λπ.». 

3. Τις διατάξεις του άρθρου 70, παρ. 3 του Ν. 998/1979, 
η οποία προστέθηκε με το άρθρο 12, παρ. 2 του 
Ν. 2040/1994 (ΦΕΚ Α770/23-4-1992) και αντικαταστά- 
θηκε με την παρ. 15 του άρθρου 1 του Ν. 3208/2003 
(ΦΕΚ Α7303/29-12-2003). 

4. Τις διατάξεις του Ν. 2240/1994 «συμπλήρωση δι¬ 
ατάξεων για τη Νομαρχιακή Αυτοδιοίκηση και άλλες 
διατάξεις», άρθρο 6, παρ. 7. 

5. Τις με αριθμό πρωτ. 160417/1180/8.8.80 και 1824447/ 
3049/24.9.80 εγκύκλιες διαταγές και αποφάσεις του 
Υπουργείου Γεωργίας, που αναφέρονται στο εν λόγω 
θέμα. 

6. Τις διατάξεις του άρθρου 120 του Ν. 1892/1990 
(ΦΕΚ 101/τ. Α729.12.1979). 

7. Την με αριθμό πρωτ. 99386/06-11-2014 απόφαση του 
Γενικού Γραμματέα Αποκεντρωμένης Διοίκησης Μακε- 
δονίας-Θράκης (ΦΕΚ 3105/Β718-11-2014). 


8. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις.» 
(ΦΕΚ 112/Α713-7-2010). 

9. Τις διατάξεις του άρθρου 56 του Ν. 4257/2014 
(ΦΕΚ 93/Α714-04-2014) «Επείγουσες ρυθμίσεις Υπουρ¬ 
γείου Εσωτερικών». 

10. Την με αριθμό 4 Πράξη της 6.2.2015 του Υπουργικού 
Συμβουλίου (ΦΕΚ 24/Α'/6-2-2015) «Αποδοχή παραιτήσεων 
των Γενικών Γραμματέων των Αποκεντρωμένων Διοι¬ 
κήσεων της Χώρας». 

11. Το με αριθμό πρωτ. Γ39682/28-4-2015 έγγραφο του 
Εθνικού Τυπογραφείου για «Υποχρεωτική (από 1.7.2015) 
αποστολή εγγράφων για δημοσίευση στο Φύλλο της 
Εφημερίδας της Κυβέρνησης με χρήση τεχνολογιών 
πληροφορικής και επικοινωνιών και προηγμένης ηλε¬ 
κτρονικής υπογραφής». 

12. Την με αριθμό πρωτ. 30/11-02-2016 αναφορά του 
Δασονομείου Κατερίνης. 

13. Τη Δ.Υ/01-04-2016 έκθεση αυτοψίας - φωτοερμηνείας- 
εισήγηση της Δασολόγου της υπηρεσίας μας, Ν. Ζαμαντζά, 
σύμφωνα με την οποία, η σχετική με το αντικείμενο του 
θέματος έκταση έχει εκχερσωθεί, αποφασίζουμε: 

Κηρύσσουμε ως αναδασωτέα την έκταση συνολικού 
εμβαδού 5.844,50 τ.μ., με σκοπό την προστασία της και 
τη διατήρηση του χαρακτήρα του δάσους, που βρίσκε¬ 
ται στην εκτός σχεδίου περιοχή της Τ.Κ. Βροντούς του 
Δ. Δίου Ολύμπου της Π.Ε. Πιερίας. 

Η ανωτέρω έκταση, προσδιορίζεται από τα στοιχεία 
Α-Β-Γ-Δ-Α και έχει όρια: 

ΒΟΡΕΙΑ: Δασική έκταση, καλυπτόμενη από πουρνάρια. 

ΝΟΤΙΑ: Δασική έκταση, καλυπτόμενη από πουρνάρια. 

ΑΝΑΤΟΛΙΚΑ: Μονοπάτι και δασική έκταση, καλυπτό¬ 
μενη από πουρνάρια. 

ΔΥΤΙΚΑ: Δασική έκταση, καλυπτόμενη από πουρνάρια. 

Όπως φαίνεται στο από τον Απρίλιο του 2016, συ¬ 
νημμένο τοπογραφικό διάγραμμα, που συντάχθηκε από 
την Υπηρεσίας μας, κλίμακας 1:1000, το οποίο αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Μάίου 2016 
Ο Ασκών καθήκοντα Γ ενικού Γ ραμματέα 
Αποκτρωμένης Διοίκησης 
ΝΙΚΗΤΑΣ ΦΡΑΓΚΙΣΚΑΚΗΣ 

Αριθμ. 28355 (2) 

Επανακαθορισμός των ορίων αιγιαλού και παραλίας στη 
θέση «Μετόχι Ξηροποτάμου - Καμπουραγγελάδικα» 
της Δημοτικής Κοινότητας Ιερισσού του Δήμου Αρι¬ 
στοτέλη της Π.Ε. Χαλκιδικής. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη 

1. Τις διατάξεις των άρθρων 3, 4 και 5 του Ν. 2971/2001 
(ΦΕΚ 285/Α'/19-12-2001), όπως τροποποιήθηκαν και ισχύουν. 

2. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
Ν. 2503/1997 (ΦΕΚ 107/Α') «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

3. Τις διατάξεις της παρ. 21 του άρθρου 46 του 
Ν. 3220/2004 (ΦΕΚ 15/Α728-1-2004) «Μέτρα αναπτυξια¬ 
κής και κοινωνικής πολιτικής - αντικειμενοποίηση του 
φορολογικού ελέγχου και άλλες διατάξεις». 

4. Τη με αρ. 1063649/790/Α0006/3-8-2004 απόφαση του 
Υπουργού Οικονομίας και Οικονομικών «περί καταγρα¬ 
φής και κωδικοποίησης των αρμοδιοτήτων σε θέματα 
του Υπουργείου Οικονομικών που περιέρχονται στους 
Γενικούς Γραμματείς Περιφερειών». 

5. Τις διατάξεις του Ν. 3852/4-6-2010 (ΦΕΚ 87/Α7 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

6. Τις διατάξεις του Π.δ. 142/23-12-2010 (ΦΕΚ 235/Α7 
27-12-2010) «Οργανισμός της Αποκεντρωμένης Διοίκη¬ 
σης Μακεδονίας - Θράκης». 

7. Τις διατάξεις του άρθρου 56 του Ν. 4257/2014 
(ΦΕΚ 93/Α714-04-2014) «Επείγουσες ρυθμίσεις αρμοδι¬ 
ότητας Υπουργείου Εσωτερικών» σε συνδυασμό με την 
αρ. 4/2015 (ΦΕΚ 24/Α706-02-2015) Πράξη του υπουργικού 
Συμβουλίου περί «Αποδοχή παραίτησης των Γ ενικών 
Γραμματέων των Αποκεντρωμένων Διοικήσεων της 
Χώρας. 

8. Τη με αρ. 1642/2008 απόφαση του Γ ενικού Γ ραμμα- 
τέα Περιφέρειας Κεντρικής Μακεδονίας, με την οποία 
καθορίστηκαν για πρώτη φορά οι οριογραμμές αιγιαλού 
και παραλίας στην ίδια θέση (ΦΕΚ 429/Δ'/11 -11-2008). 

9. Τη με αρ. 5873/1977 απόφαση του Νομάρχη Χαλ¬ 
κιδικής, με την οποία καθορίστηκαν για πρώτη φορά 
οι οριογραμμές αιγιαλού και παραλίας στη γειτονική 
προς τα Ανατολικά περιοχή του παραπάνω καθορισμού 
(ΦΕΚ 327/Δ730-06-1978). 

10. Την Φ. 119/278918/21-10-2013 σύμφωνη γνώμη του 
Γενικού Επιτελείου Εθνικής Αμυνας (Γ.Ε.ΕΘ.Α.) για τη 
συνέχιση της διαδικασίας του καθορισμού των ορίων 
αιγιαλού - παραλίας στη θέση «Μετόχι Ξηροποτάμου - 
Καμπουραγγελάδικα». 

11. Την από 14.10.2015 έκθεση της επιτροπής καθορι¬ 
σμού αιγιαλού - παραλίας που αφορά τον επανακαθορι¬ 
σμό των ορίων αιγιαλού και παραλίας στη θέση «Μετόχι 
Ξηροποτάμου - Καμπουραγγελάδικα» της Δημοτικής 
Κοινότητας Ιερισσού του Δήμου Αριστοτέλη και το από 
24 Ιανουάριου 2013 τοπογραφικό υψομετρικό και κτημα- 
τογραφικό διάγραμμα που συντάχθηκε από τον Ιωάννη 
Χαλκιά, Τοπογράφο Μηχανικό Τ.Ε, σε μία πινακίδα, με 
κλίμακα 1:500, το οποίο ελέγχθηκε στις 30.05.2013 από 
τον Ευστάθιο Χατζόπουλο, Αγρονόμο - Τοπογράφο 


Μηχανικό, υπάλληλο της Κτηματικής Υπηρεσίας Χαλ¬ 
κιδικής και θεωρήθηκε στις 30.05.2013 από τον Μηνά 
Τσομπανόπουλο, Πολιτικό Μηχανικό, Προϊστάμενο της 
Κτηματικής Υπηρεσίας Χαλκιδικής. 

12. Το με Α.Π. 3185/09-11-2015 έγγραφο του Αυτοτελούς 
Γραφείου Χαλκιδικής της Περιφερειακής Διεύθυνσης 
Δημόσιας Περιουσίας Μακεδονίας-Οράκης με το οποίο 
διαβιβάστηκε στην Υπηρεσία μας ο σχετικός φάκελος. 

13. Τη με αρ. πρωτ. οικ. 99386/06.11.2014 απόφαση του 
Γ ενικού Γ ραμματέα Αποκεντρωμένης Διοίκησης «Ανάθε¬ 
ση άσκησης αρμοδιοτήτων σε οργανικές μονάδες της 
Αποκεντρωμένης Διοίκησης Μακεδονίας-Οράκης και 
παροχή εξουσιοδότησης υπογραφής πράξεων και εγ¬ 
γράφων 'Με εντολή Γ ενικού Γραμματέα 1 στους προϊστά¬ 
μενους των οργανικών μονάδων της Αποκεντρωμένης 
Διοίκησης Μακεδονίας-Οράκης.» (ΦΕΚ 3105/Β718.11.2014), 
αποφασίζουμε: 

Επικυρώνουμε την από 14.10.2015Έκθεση της κατά το 
άρθρο 3 του Ν. 2971/2001 αρμόδιας Επιτροπής, για τον 
επανακαθορισμό της οριογραμμής αιγιαλού και παρα¬ 
λίας στη θέση «Μετόχι Ξηροποτάμου - Καμπουραγγε- 
λάδικα» της Δημοτικής Κοινότητας Ιερισσού του Δήμου 
Αριστοτέλη καθώς και το από 24 Ιανουάριου 2013 το- 
πογραφικό υψομετρικό και κτηματογραφικό διάγραμμα 
που συντάχθηκε από τον Ιωάννη Χαλκιά, Τοπογράφο 
Μηχανικό Τ.Ε., σε μία πινακίδα, με κλίμακα 1:500, το 
οποίο ελέγχθηκε στις 30.05.2013 από τον Ευστάθιο Χα¬ 
τζόπουλο, Αγρονόμο - Τοπογράφο Μηχανικό, υπάλληλο 
της Κτηματικής Υπηρεσίας Χαλκιδικής και θεωρήθηκε 
στις 30.05.2013 από τον Μηνά Τσομπανόπουλο, Πολιτι¬ 
κό Μηχανικό, Προϊστάμενο της Κτηματικής Υπηρεσίας 
Χαλκιδικής και επί του οποίου η επιτροπή: 

1. Επανακαθορίζει στο παραπάνω τοπογραφικό διά¬ 
γραμμα: 

α) Την οριογραμμή του αιγιαλού με κόκκινη συνεχή 
πολυγωνική γραμμή, με κορυφές 1, 2, 3, 4 και 5 οι οποί¬ 
ες εξασφαλίζονται με συντεταγμένες από το κρατικό 
τριγωνομετρικό δίκτυο. 

Η κορυφή «1» του παρόντος επανακαθορισμού ταυ¬ 
τίζεται με την υπ’ αριθ. (2) κορυφή του καθορισμού 
που έγινε με την υπ’ αριθ. 1642/12-6-2008 απόφαση του 
Γ ενικού Γ ραμματέα της Περιφέρειας Κεντρικής Μακε¬ 
δονίας, με την οποία καθορίστηκαν για πρώτη φορά 
οι οριογραμμές αιγιαλού και παραλίας στην ίδια θέση. 
(ΦΕΚ 429 Δ711-11-2008). 

Η κορυφή «5» του παρόντος επανακαθορισμού ταυ¬ 
τίζεται με την υπ’ αριθ. (2) κορυφή του καθορισμού 
που έγινε με την υπ’ αριθ. 5873/25-11-1977 απόφαση του 
Νομάρχη Χαλκιδικής, με την οποία καθορίστηκαν για 
πρώτη φορά οι οριογραμμές αιγιαλού και παραλίας στη 
γειτονική προς τα Ανατολικά περιοχή του παρόντος 
επανακαθορισμού (ΦΕΚ 327 Δ730-6-1978). 

Καταργείται η οριογραμμή του αιγιαλού με κορυφές 
υπ’ αριθμ. (1) και (2) που είχε καθοριστεί αρχικά με 
την 1642/12-6-2008 απόφαση Γ.Γ. Π.Κ.Μ. (ΦΕΚ 429 Δ7 
11-11-2008), καθώς και η οριογραμμή του αιγιαλού με 
κορυφές υπ’ αριθμ. (1) και (2) που είχε καθοριστεί αρχικά 
με την 5873/25-11-1977 απόφαση Νομάρχη Χαλκιδικής 
(ΦΕΚ 327 Δ730-6-1978). 

β) Την οριογραμμή της παραλίας με κίτρινη συνεχή 
πολυγωνική γραμμή, με κορυφές, Τ, 2', 3', 4' και 5', οι 
οποίες εξασφαλίζονται με συντεταγμένες από το κρα¬ 
τικό τριγωνομετρικό δίκτυο. 

Η κορυφή «1'» του παρόντος επανακαθορισμού ταυ¬ 
τίζεται με την υπ’ αριθ. (3') κορυφή του καθορισμού 
που έγινε με την υπ’ αριθ. 1642/12-6-2008 απόφαση του 
Γενικού Γραμματέα της Περιφέρειας Κεντρικής Μακε¬ 
δονίας, με την οποία καθορίστηκαν για πρώτη φορά 
οι οριογραμμές αιγιαλού και παραλίας στην ίδια θέση. 
(ΦΕΚ 429 Δ' 11-11-2008). Αντίστοιχα η κορυφή «5'» του 
παρόντος επανακαθορισμού ταυτίζεται με την υπ αριθ. 
(1') κορυφή του καθορισμού που έγινε με την υπ αριθ. 
1642/12-6-2008 απόφαση του Γ.Γ. Π.Κ.Μ. 

Καταργείται η οριογραμμή της παραλίας με κορυφές 
υπ’ αριθμ. (1'), (2') και (3') που είχε καθοριστεί αρχικά 
με την 1642/12-6-2008 απόφαση Γ.Γ. Π.Κ.Μ. (ΦΕΚ 429 Δ7 
11-11-2008). 

Το εύρος της παραλίας ορίζεται 15,0 μέτρα για την 
εξυπηρέτηση του σκοπού της παραγράφου 2 του άρ¬ 
θρου 1 του Ν. 2971/2001. 

Εμπράγματα δικαιώματα ιδιωτών επί ακινήτων της 
παραλίας, απαλλοτριώνονται λόγω δημόσιας ωφέλειας. 

2. Δεν καθορίζει οριογραμμή παλαιού αιγιαλού, επειδή, 
(όπως άλλωστε και κατά τον αρχικό καθορισμό των 
οριογραμμών με την υπ’ αριθμό 1642/12-6-2008 απόφαση 
Γ.Γ. Π.Κ.Μ. ΦΕΚ 429 Δ711-11-2008), δεν διαπιστώθηκε η 
ύπαρξη παλαιού αιγιαλού. 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Πολύγυρος, 22 Μαρτίου 2016 

Με εντολή Γ ενικού Γ ραμματέα 
Αποκεντρωμένης Διεύθυνσης 
ΗΛΙΑΣ ΘΕΟΔΩΡΙΔΗΣ 


ΕΚΘΕΣΗ 

Της επιτροπής καθορισμού αιγιαλού-παραλίας. 

(Αρθρο 3 παρ. 1 και άρθρο 4 παρ. 3 Ν. 2971/2001). 

Επανακαθορισμός των ορίων αιγιαλού και παραλίας 
στη θέση «Μετόχι Ξηροποτάμου - Καμπουραγγελάδικα» 
της Δημοτικής Κοινότητας Ιερισσού του Δήμου Αριστο¬ 
τέλη στο νομό Χαλκιδικής, μπροστά από την φερόμενη 
ως ιδιοκτησία των Ιωάννη Καρρά κ.λπ. (συν. 4). 

Πολύγυρος 14-10-2015 

Η επιτροπή του άρθρου 3 του Ν. 2971/2001 (Φ.Ε.Κ. Δ' 285/ 
19-12-2001), περί καθορισμού των ορίων αιγιαλού και 
παραλίας, η οποία ορίσθηκε με την υπ’ αριθ. 16248/29-7- 
2015 απόφαση του Γ ενικού Γ ραμματέα της Αποκεντρω¬ 
μένης Διοίκησης Μακεδονίας - Θράκης, αποτελούμενη 
από τους παρακάτω υπογράφοντες: 

1. Θεόδωρο - Αριστείδη Τοσούλα, πολιτικό μηχανικό 
Τ.Ε., προϊστάμενο της Περιφερειακής Διεύθυνσης Δημό¬ 
σιας Περιουσίας Μακεδονίας - Θράκης, πρόεδρο, 

2. Ευστάθιο Χατζόπουλο, αγρονόμο - τοπογράφο μη¬ 
χανικό, υπάλληλο της Περιφερειακής Διεύθυνσης Δη¬ 
μόσιας Περιουσίας Μακεδονίας - Θράκης/Αυτοτελές 
Γ ραφείο Χαλκιδικής, μέλος, 

3. Ευθύμιο Πέτρου, Πλωτάρχης Λ.Σ., αναπληρωτή του 
Λιμενάρχη Ιερισσού, μέλος, 

4. Δημήτριο Ξωνίκη, πολιτικό μηχανικό Τ.Ε., προϊστά¬ 
μενο της Υπηρεσίας Δόμησης του Δήμου Αριστοτέλη 
Χαλκιδικής, μέλος, 


5. Αγγελο Πουσκούρη, αγρονόμο τοπογράφο μηχανικό, 
αναπληρωτή προϊστάμενο της Διεύθυνσης Περιβάλλο¬ 
ντος και Χωρικού Σχεδιασμού, της Αποκεντρωμένης 
Διοίκησης Μακεδονίας - Θράκης, 

συνήλθε σήμερα μετά από πρόσκληση του προέδρου 
της και έχοντας υπόψη τα δεδομένα της από 30-5-2013 
αυτοψίας που έκανε η τότε επιτροπή στην παραπάνω 
περιοχή, και 

αφού έλαβε υπόψη της 

1. Την από 6-2-2013 αίτηση των 1. Ιωάννη Καρρά του 
Αναστασίου, κατοίκου Γενεύης Ελβετίας, 2. Πώλης συζ. 
Ιωάννη Καρρά, κατοίκου Γενεύης Ελβετίας, 3. Μαρίας - 
Ανδριάννας Καρρά του Ιωάννη, κατοίκου Παρισίων και 
4. Σεμπαστιάν Καρρά του Ιωάννη, κατοίκου Παρισίων, με 
την οποία ζητείται ο επανακαθορισμός των ορίων του 
αιγιαλού - παραλίας στην περιοχή Πλατάνι και ειδικό¬ 
τερα στη θέση «Καραμπουγγελάδικα» στο Ξηροποτάμι 
Ιερισσού. Ο επανακαθορισμός ζητείται λόγω εσφαλμέ¬ 
νου αρχικού καθορισμού της οριογραμμής του αιγιαλού, 
καθώς περιελήφθη στον αιγιαλό έκταση, φερόμενη ως 
ιδιοκτησία των αιτούντων, η οποία λόγω της μορφο¬ 
λογίας του εδάφους δεν βρέχεται από τις συνήθεις 
μέγιστες αναβάσεις των κυμάτων, εντός της οποίας 
υπάρχουν και μεγάλα ελαιόδεντρα. 

2. Το τοπογραφικό υψομετρικό και κτηματογραφικό 
διάγραμμα που συντάχθηκε την 24η Ιανουάριου 2013 
από τον Χαλκιά Ιωάννη, μηχανικό γεωπληροφορικής 
και τοπογραφίας, σε μία πινακίδα, με κλίμακα 1: 500, το 
οποίο ελέγχθηκε στις 30-5-2013 από τον Ευστάθιο Χα¬ 
τζόπουλο, αγρονόμο - τοπογράφο μηχανικό, υπάλληλο 
της Κτηματικής Υπηρεσίας Χαλκιδικής και θεωρήθηκε 
στις 30-5-2013 από τον Μηνά Τσομπανόπουλο, πολιτι¬ 
κό μηχανικό, προϊστάμενο της Κτηματικής Υπηρεσίας 
Ν. Χαλκιδικής. 

3. Την υπ αριθ. 1642/12-6-2008 απόφαση του Γενικού 
Γ ραμματέα της Περιφέρειας Κεντρικής Μακεδονίας, με 
την οποία καθορίστηκαν για πρώτη φορά οι οριογραμ- 
μές αιγιαλού και παραλίας στην ίδια θέση. (ΦΕΚ 429 Α'Ι 
11-11-2008). 

4. Την υπ’ αριθ. 5873/25-11-1977 απόφαση του Νομάρχη 
Χαλκιδικής, με την οποία καθορίστηκαν για πρώτη φορά 
οι οριογραμμές αιγιαλού και παραλίας στη γειτονική 
προς τα Ανατολικά περιοχή του παραπάνω καθορισμού. 
(ΦΕΚ 327 Δ730-6-1978). 

5. Τις διατάξεις του Ν. 2971/2001 και τη σχετική δικα¬ 
στική και διοικητική νομολογία. 

6. Την από 5-9-2014 αίτηση του Ιωάννη Καρρά, με την 
οποία δηλώνει ότι επιθυμεί να περαιωθεί η διαδικασία 
του επανακαθορισμού με τις διατάξεις του Ν. 2971/2001, 
όπως αυτός ίσχυε μέχρι την τροποποίησή του με το 
Ν. 4281/2014. 

7. Ότι στη θέση όπου ζητείται ο επανακαθορισμός δεν 
έχει συντελεστεί απαλλοτρίωση της παραλίας. 

8. Τις φυσικές και λοιπές ενδείξεις για το πλάτος του 
αιγιαλού και της παραλίας που διαπίστωσε κατά την 
αυτοψία και αφορούν στα παρακάτω 

α) Γεωμορφολογία του εδάφους: 

ί. Η μορφολογία της ακτής συνίσταται από: 

• Χαλαρά ιζήματα (άμμος) που έχουν προκύψει από 
την εναπόθεση φερτών υλών χειμάρρων και τη μετα¬ 
φορά τους και διάστρωσή τους στην ακτή και μέσω 
του κυματισμού της θάλασσας, τα οποία έχουν εύρος 
που κυμαίνεται από 6,50 μ. έως 12,0 μ., όπως προκύπτει 

από το τοπογραφικό διάγραμμα, και υψόμετρα αυχένα 
που κυμαίνονται από 1,20 έως 1,50 μέτρα (όπως επίσης 
προκύπτουν από το τοπογραφικό διάγραμμα). 

• Γαιώδη πρανή με κλίσεις που κυμαίνονται από 30% 
έως 80% και ύψη στέψης από 3,20 έως 4,20 μέτρα, που 
αποτελούν την προς τη θάλασσα πλευρά του υπάρ¬ 
χοντα χωματόδρομου. Πέραν του χωματόδρομου συ¬ 
νεχίζουν τα πρανή του φυσικού εδάφους με ανάλογες 
κλίσεις. 

• Τεχνικά έργα. Στη θέση όπου ζητείται ο επανακα¬ 
θορισμός παρατηρήθηκε διαμόρφωση του εδάφους και 
πιθανή επιχωμάτωση. Τοποθετήθηκαν μεγάλες πέτρες 
για συγκράτηση του εδάφους γύρω από δύο ελαιόδε¬ 
ντρα και στο ποδαρικό του χωμάτινου πρανούς. Τα 
παραπάνω βρίσκονται μέσα στον αρχικά καθορισθέντα - 
με την υπ’ αριθ. 1642/12-6-2008 απόφαση του Γ.Γ. Π.Κ.Μ. 
(ΦΕΚ 429 Δ711-11-2008) - αιγιαλό. 

• Εκβολή χειμάρρου στο ανατολικό άκρο του της 
περιοχής όπου ζητείται ο επανακαθορισμός. 

ϋ. Της ακτής συνέχονται εκτάσεις: 

• Λοφώδεις και ορεινές. 

• Με έδαφος γαιώδες. 

• Εκτός σχεδίου πόλεως. 

• Αδόμητες. 

• Με χρήση αγροτική ή χέρσες. 

ϋί. Το φυσικό όριο βλάστησης συνίσταται από: 

• Χαμηλή ποώδη φυσική βλάστηση (αγριόχορτα) και 

• Θαμνώδη φυσική βλάστηση (λυγαριές) 

• Υπάρχουν μερικά δένδρα που φαίνονται αποτυπω¬ 
μένα στο τοπογραφικό διάγραμμα. 

β) Παράκτιοι φυσικοί πόροι: 

Στην περιοχή δεν εντοπίστηκαν παράκτιοι φυσικοί πό¬ 
ροι. (με την έννοια φυσικοί πόροι νοείται το σύνολο των 
πρώτων υλών που προέρχονται από τη φύση, δηλαδή 
από το έδαφος, τα δάση, τα ύδατα και αξιοποιούνται 
βιομηχανικώς). 

γ) Μετεωρολογικά στοιχεία: 

Η περιοχή προσβάλλεται από ανέμους συνηθισμένης 
μέγιστης έντασης 5 - 6 Β από Ν διευθύνσεις, ενώ οι 
επικρατούντες άνεμοι είναι Β, ΒΑ διευθύνσεων. 

δ) Μορφολογία του πυθμένα: 

Από στοιχεία που προκύπτουν από την αυτοψία μα¬ 
κροσκοπικά και από το απόσπασμα χάρτη ΓΥΣ κλίμακας 
1:50000 που συνοδεύει το διάγραμμα, προκύπτει ότι ο 
πυθμένας έχει αμμώδη σύσταση και μέτριες κλίσεις 
με μέτρια βάθη κοντά στην ακτή. Λόγω των μέτριων 
βαθών και κλίσεων του βυθού η θραύση του κύματος 
και η εκτόνωση της ενέργειάς του γίνεται σε μέτρια 
απόσταση από την ακτογραμμή (εντός της θάλασσας) 
και η επίδραση του κύματος στην ακτή είναι μέτρια. 

ε) Ανάπτυξη κυματισμού σε σχέση με το μέτωπο της 
ακτής: 

Πρόκειται για ακτή με μικρό ανάπτυγμα θάλασσας. Το 
μικρό ανάπτυγμα θαλάσσιας έκτασης (κόλπος Σιγγιτικός 
ή Αγίου Όρους και στα ΝΔ βρίσκεται η νήσος Αμολια- 
νή), δεν συμβάλλει στη δημιουργία μεγάλης έντασης 
κυματικού πεδίου. 

στ) Τ εχνικά έργα: 

Στην περιοχή που ζητείται ο επανακαθορισμός δεν 
υφίστανται, κατά την ημέρα της αυτοψίας της επιτρο¬ 
πής, παράνομα τεχνικά έργα., πέραν της διαμόρφωσης 
του εδάφους που αναφέρθηκε παραπάνω. 


ζ) Εγκεκριμένες χωροταξικές κατευθύνσεις και χρή¬ 
σεις γής: 

Στην περιοχή έχει εγκριθεί η μελέτη του Γενικού 
Πολεοδομικού Σχεδίου του πρώην Δήμου Σταγείρων - 
Ακάνθου με την υπ αριθμό 4789/2010 απόφαση Γενικού 
Γραμματέα της Περιφέρειας Κεντρικής Μακεδονίας 
(ΦΕΚ ΑΑΠ 332/10-8-2012), που μεταξύ άλλων ορίζει τις 
χρήσεις γης στα όρια του Καποδιστριακού Δήμου. 

Η θέση όπου ζητείται ο επανακαθορισμός εμπίπτει εν 
μέρει εντός της Περιοχής Ειδικής Προστασίας και Δασι¬ 
κών Εκτάσεων (το δυτικό τμήμα) και εν μέρει εντός της 
Περιοχής Ελέγχου και Περιορισμού Δόμησης (ΠΕΠΔ), 
περιοχή ανάπτυξης δραστηριοτήτων Τουρισμού - Ανα¬ 
ψυχής «1» (το ανατολικό τμήμα). Οι όροι και περιορισμοί 
ως προς τη χρήση και τη δόμηση σ αυτές τις περιοχές, 
περιγράφονται αναλυτικά στην παραπάνω απόφαση 
Γ.Γ. Π.Κ.Μ. Η αρμοδιότητα της εφαρμογής του θεσμο¬ 
θετημένου Γ.Π.Σ. της περιοχής ανήκει στην Υπηρεσία 
Δόμησης του οικείου Δήμου. 

(σχετ. το υπ’ αριθ. 2858/16-4-2013 έγγραφο της Απο- 
κεντρ. Δ/σης Μ-Θ./Γ.Δ.Χ.Π.Π./ ΔΙ.ΠΕ.ΧΩ.Σ. Κ.Μ./Τμ. Πολε¬ 
οδομ. Σχεδιασμού και Εφαρμογών). 

η) Δημόσια κτήματα: 

Από έρευνα στο αρχείο της Περιφερειακής Διεύθυν¬ 
σης Δημόσιας Περιουσίας/Αυτοτελές Γ ραφείο Χαλκιδι¬ 
κής (τ. Κτηματική Υπηρεσία Χαλκιδικής), προέκυψε ότι 
δεν υπάρχουν σήμερα στη θέση του επανακαθορισμού 
καταγεγραμμένα δημόσια κτήματα τα οποία να ανήκουν 
στο Υπουργείο Οικονομικών και να διαχειρίζονται απ 
αυτό. Επίσης δεν υπάρχουν Δημόσια Κτήματα ανήκο- 
ντα ή/και διαχειριζόμενα από: 1. Το Δασαρχείο Αρναί- 
ας, (σχετ. το υπ’ αριθμό 7444/9-4-2013 έγγραφό του). 
2. Την Περιφέρεια Κεντρικής Μακεδονίας/Περιφ. Ενότ. 
Χαλκιδικής/ Δ/νση Αγροτικής Οικονομίας και Κτηνιατρι¬ 
κής/ Τμ. Τοπογραφίας Εποικισμού - Αναδασμού, (σχετ. 
το υπ’ αριθμό 05/4333/15-4-2013 έγγραφό του). 3. Το 
Υπουργείο Παιδείας και Θρησκ. Πολιτ. και Αθλητ./Γ.Γ. 
Πολιτισμού/ Γ εν. Δ/νση Αρχαιοτ. και Πολιτιστ. Κληρον./ 
ΙΣΤ' Εφορεία Προϊστορικών και Κλασικών Αρχαιοτήτων/ 
Τμ. Αρχ. Χώρων Μνημείων και Αρχαιογν.Έρευνας, (σχετ. 
το υπ’ αριθμό ΙΣΤ' ΕΠΚΑ/ Α/3075/ 16-4-2013 έγγραφό 
του). 4. Το Υπουργείο Παιδείας και Θρησκ. Πολιτ. και 
Αθλητ./ Γ.Γ. Πολιτισμού/Γεν. Δ/νση Αρχαιοτ. και Πολιτιστ. 
Κληρον./ΙΟη Εφορεία Βυζαντινών Αρχαιοτήτων, (σχετ. το 
υπ αριθμό 1981/17-4-2013 έγγραφό της). 5. Το Υπουργείο 
Πολιτισμού και Τουρισμού/Εφορεία Νεωτέρων Μνημείων 
Κεντρ. Μακεδονίας (σχετ. το υπ’ αριθμό 1085/10-4-2013 
έγγραφό της). 

θ) Εθνικό κτηματολόγιο: 

Δεν υφίσταται στην περιοχή. 

ι) Ευπαθή οικοσυστήματα και προστατευόμενες πε¬ 
ριοχές: 

Η θέση του επανακαθορισμού βρίσκεται εκτός περι¬ 
οχών του δικτύου ΦΥΣΗ 2000 (ΝΑΤΕΙΒΑ 2000) (σχετ. το 
υπ’ αριθμό 125888/4418/4-4-2013 έγγραφο του τμήματος 
Περιβάλλοντος και Υδροοικονομίας της Περιφερειακής 
Ενότητας Χαλκιδικής). Ισχύουν οι όποιοι περιορισμοί 
που αποσκοπούν στην προστασία της περιοχής όπως 
αναφέρονται στην υπ αριθμό 4789/2010 απόφαση Γενι¬ 
κού Γραμματέα της Περιφέρειας Κεντρικής Μακεδονίας 
(ΦΕΚ ΑΑΠ 332/10-8-2012), με την οποία έχει εγκριθεί η 
μελέτη του Γενικού Πολεοδομικού Σχεδίου του πρώην 
(Καποδιστριακού) Δήμου Σταγείρων - Ακάνθου. 

9. Αεροφωτογραφίες της περιοχής των ετών 1945, 
1993-1996 και 2007-2009. 

10. Την Οριστική Διανομή του έτους 1954 του αγροκτή¬ 
ματος «Μετόχι Ξηροποτάμου», που έκανε το Υπ. Γεωρ¬ 
γίας και την από 10-4-2014 τεχνική έκθεση του Ιωάννη 
Χαλκιά, τοπογράφου μηχανικού Τ.Ε., ο οποίος συνέταξε 
και το τοπογραφικό διάγραμμα για τον επανακαθορι¬ 
σμό, περί της εφαρμογής του προς την θάλασσα ορίου 
της διανομής. 

11. Το υπ’ αριθμ. Φ.119/278918/21-10-2013 έγγραφο του 
Γ.Ε.ΕΘ.Α./ Δ/νση Υποδομών/Τμ. Εθνικής Υποδομής, με το 
οποίο δηλώνεται ότι το Γ.Ε.ΕΘ.Α. από πλευράς αρμοδι¬ 
οτήτων του, όπως αυτές απορρέουν από το άρθρο 17 
του Ν. 2971/2001, δεν έχει αντίρρηση για τη συνέχιση 
της διαδικασίας καθορισμού των οριογραμμών της εν 
λόγω υπόθεσης, αποφασίζει: 

1. Κάνει δεκτή την αίτηση για επανακαθορισμό του 
αιγιαλού και επανακαθορίζει στο παραπάνω τοπογρα- 
φικό διάγραμμα: 

α) Την οριογραμμή του αιγιαλού με κόκκινη συνεχή 
πολυγωνική γραμμή, με κορυφές 1, 2, 3, 4 και 5 οι οποί¬ 
ες εξασφαλίζονται με συντεταγμένες από το κρατικό 
τριγωνομετρικό δίκτυο. 

Η κορυφή «1» του παρόντος επανακαθορισμού ταυτίζε¬ 
ται με την υπ αριθ. (2) κορυφή του καθορισμού που έγινε 
με την υπ αριθ. 1642/12-6-2008 απόφαση του Γενικού 
Γραμματέα της Περιφέρειας Κεντρικής Μακεδονίας, με 
την οποία καθορίστηκαν για πρώτη φορά οι οριογραμ- 
μές αιγιαλού και παραλίας στην ίδια θέση. (ΦΕΚ 429 Δ' 
11-11-2008). 

Η κορυφή «5» του παρόντος επανακαθορισμού ταυ¬ 
τίζεται με την υπ’ αριθ. (2) κορυφή του καθορισμού 
που έγινε με την υπ’ αριθ. 5873/25-11-1977 απόφαση του 
Νομάρχη Χαλκιδικής, με την οποία καθορίστηκαν για 
πρώτη φορά οι οριογραμμές αιγιαλού και παραλίας στη 
γειτονική προς τα Ανατολικά περιοχή του παρόντος 
επανακαθορισμού (ΦΕΚ 327 Δ' 30-6-1978). 

Καταργείται η οριογραμμή του αιγιαλού με κορυφές 
υπ’ αριθμ. (1) και (2) που είχε καθοριστεί αρχικά με 


την 1642/12-6-2008 απόφαση Γ.Γ. Π.Κ.Μ. (ΦΕΚ 429 Δ'/ 
11-11-2008), καθώς και η οριογραμμή του αιγιαλού με 
κορυφές υπ’ αριθμ. (1) και (2) που είχε καθοριστεί αρχικά 
με την 5873/25-11-1977 απόφαση Νομάρχη Χαλκιδικής 
(ΦΕΚ 327 Δ' 30-6-1978). 

β) Την οριογραμμή της παραλίας με κίτρινη συνεχή 
πολυγωνική γραμμή, με κορυφές, Υ, 2', 3', 4' και 5', οι 
οποίες εξασφαλίζονται με συντεταγμένες από το κρα¬ 
τικό τριγωνομετρικό δίκτυο. 

Η κορυφή «1'» του παρόντος επανακαθορισμού ταυ¬ 
τίζεται με την υπ’ αριθ. (3') κορυφή του καθορισμού 
που έγινε με την υπ’ αριθ. 1642/12-6-2008 απόφαση του 
Γ ενικού Γ ραμματέα της Περιφέρειας Κεντρικής Μακε¬ 
δονίας, με την οποία καθορίστηκαν για πρώτη φορά 
οι οριογραμμές αιγιαλού και παραλίας στην ίδια θέση. 
(ΦΕΚ 429 Δ' 11-11-2008). Αντίστοιχα η κορυφή «5'» του 
παρόντος επανακαθορισμού ταυτίζεται με την υπ’ αριθ. 
(1') κορυφή του καθορισμού που έγινε με την υπ’ αριθ. 
1642/12-6-2008 απόφαση του Γ.Γ. Π.Κ.Μ. 

Καταργείται η οριογραμμή της παραλίας με κορυφές 
υπ’ αριθμ. (1'), (2') και (3') που είχε καθοριστεί αρχικά 
με την 1642/12-6-2008 απόφαση Γ.Γ. Π.Κ.Μ. (ΦΕΚ 429 Δ'/ 
11-11-2008). 

Το εύρος της παραλίας ορίζεται 15,0 μέτρα για την 
εξυπηρέτηση του σκοπού της παραγράφου 2 του άρ¬ 
θρου 1 του Ν. 2971/2001. 

Εμπράγματα δικαιώματα ιδιωτών επί ακινήτων της 
παραλίας, απαλλοτριώνονται λόγω δημόσιας ωφέλειας. 

2. Δεν καθορίζει οριογραμμή παλαιού αιγιαλού, επειδή, 
(όπως άλλωστε και κατά τον αρχικό καθορισμό των 
οριογραμμών με την υπ αριθμό 1642/12-6-2008 απόφαση 
Γ.Γ. Π.Κ.Μ. ΦΕΚ 429 Δ'/11-11-2008), δεν διαπιστώθηκε η 
ύπαρξη παλαιού αιγιαλού. 

Η Επιτροπή 

Ο Πρόεδρος Τα Μέλη 

ΘΕΟΔ.-ΑΡΙΣΤ. ΤΑΣΟΥΛΑΣ ΕΥΣΤΑΘΙΟΣ ΧΑΤΖΟΠΟΥΛΟΣ 

ΕΥΘΥΜΙΟΣ ΠΕΤΡΟΥ 
ΔΗΜΗΤΡΙΟΣ ΞΩΝΙΚΗΣ 
ΑΓΓΕΛΟΣ ΠΟΥΣΚΟΥΡΗΣ 

